GOPHYTOVID arriba al seu punt i final sent tot un èxit! - Innovi\n2020-07-24 / Mònica Monera / Leave a comment\nFinalitza el projecte GOPHYTOVID amb resultats òptims sobre l’ús de fitosanitaris en viticultura en base a mapes de vigor.\nAquest projecte l’han dut a terme conjuntament les empreses Miguel Torres SA, Raventós Codorniu, Martín Códax, Bodegas Las Copas, Viñas del Vero, FMC, i les universitats públiques catalanes Universitat Politècnica de Catalunya (UPC) i Universitat de Lleida (UdL). També hi hagut entitats col·laboradores com Federació Espanyola del Vi (FEV), la Unió de Petits Agricultors i Ramaders (UPA), Aepla i GIVITI. Com a entitats subcontractades hi havia la Plataforma Tecnológica del Vino (PTV), l’Institut de Recerca i Tecnologies Agroalimentàries (IRTA), l’empresa Fede, l’Associació de Defensa Forestal Raïmat i INNOVI.\nEmpreses sòcies, entitats col·laboradores i subcontractades\nPel cultiu ecològic, s’ha aconseguit una reducció de fins a 50% en l’ús de fitosanitaris orgànics.\nEl projecte ha aconseguit disminuir la quantitat de coure aplicat, mantenint l’eficàcia biològica.\nMadrid, 23 de Juliol de 2020. El projecte GOPHYTOVID ha celebrat el seu esdeveniment final mitjançant una sessió online, per presentar els resultats obtinguts, després de dos anys de feina enfocada a l’optimització de l’ús de fitosanitaris en viticultura, a base de mapes de vigor.\nEn aquest aspecte, i amb caràcter general, s’ha destacat el desenvolupament notable de la denominada viticultura de precisió (vitiprecisió), que es manifesta en els següents resultats específics:\nValidació del sistema DOSA3D per l’ajustament de la dosis en tractaments fitosanitaris a gran escala. Reducció del consum de fitosanitaris del 30%.\nProtocol validat pel control en fase inicial d’àcars de vinya (Eotetranichus carpini y Tetranychus Urticae).\nValidació d’aplicacions en base a mapes de vigor confeccionats a partir d’imatges NVDI de Sentinel2.\nValorització de tres equips de nova generació (alta eficiència): túnel de recuperació HARDI, FEDE TECNOVID i FEDE QUANTUM GREENTECH.\nConsorci del Projecte GOPHYTOVID\nEl sistema d’aplicació variable ha sigut un èxit, permetent realitzar un programa de tractament ajustat a les característiques estructurals de la vegetació. El sistema és capaç de llegir mapes de prescripció i modificar la pressió de treball del polvoritzador en funció de la seva posició dins de la parcel·la.\nTags: #GrupsOperatiusSupraautonòmics, GOPHYTOVID


Llavors, just en aquest moment, va decidir organitzar-ne una per poder córrer-la. Va anar a les antigues instal•lacions del C. F. Barcelona - una pista de cendra de 350 metres on avui hi ha el mini estadi – i va trobar en Domingo Catalán (més tard campió del món de 100 quilòmetres) donant-hi voltes, entrenant un tres mil obstacles. En Catalán no n’havia fet mai cap de marató – gairebé no sabia el que era - però va engrescar-se amb el que li explicava aquell senyor recent vingut d’Amèrica sobre una prova de 42 quilòmetres i escaig. El va adreçar a qui considerava que podia també engrescar-se, el doctor Pere Pujol, que “junt amb uns quants amics d’un poble de la Costa Brava feien cada any una cursa d’uns quants quilòmetres: una cosa semblant a una marató”.\nEn relació als 150 arribats, una anècdota: els quatre últims ho van fer fora de control. El límit que s’ havia establert per acabar la marató era de 5 hores, però l’organització els va esperar i va voler donar-los temps oficial. L’últim, de nom Von Gotz, ho va fer en 5h22'30. A la llista mecanografiada que es va imprimir poc després de l’arribada del penúltim, es va afegir el seu cognom i el temps a mà pel mateix Ramon Oliu.\nI amb aquesta marató de 1978 a Palafrugell es va engegar el moviment de les curses populars: una manera de practicar l’atletisme obviant els estadis on fins llavors havia estat gairebé l’únic espai possible per fer-ho. Un moviment que en aquella època va necessitar d’una pedagogia enorme, per donar a conèixer les virtuts del córrer pel plaer del córrer. Un moviment que s’ha convertit en un autèntic fenomen social.


COMPARTINT APUNTS - MON-RA-MON: "ORIENT I OCCIDENT: LES MANERES D'ESCOLTAR"\n"ORIENT I OCCIDENT: LES MANERES D'ESCOLTAR"\nPonent: Antonio Trigueros al Centre Cívic Fort Pienc de Barcelona el dia 17 de gener de 2018.\nTrigueros, músic, cantant, ànima de diverses agrupacions musicals, és un home que sent la música, la coneix i explica els seus secrets amb entusiasme.\nVa començar la conferència desmentint allò que tant diem: "la música és un llenguatge universal". Trigueros ens va demostrar que el llenguatge musical és diferent a cada una de les cultures del món. La manera d'escoltar-la i sentir-la també.\nVam fer amb ell un viatge musical que va tocar la Xina, Japó, la Polinèsia i la Melanèsia, Índia, etc.\nEns va fer notar les diferents cadències, polifonies, ritmes i instruments que hi ha a cada lloc.\nVa explicar anècdotes molt interessants. La primera va passar sobre el 1850 a Alemanya, quan el govern d'aquest país va rebre la visita d'una important delegació xinesa. Els van convidar a un gran concert. Quan va acabar el cap del govern alemany va preguntar al màxim responsable xinès quina part del concert els hi havia agradat més, senyalant el programa on constava des de l'Obertura a les diferents obres interpretades. El mandatari oriental va dir que per a ells, el millor havia sigut el que s'havia interpretat abans de l'obertura. L'alemany li va dir quer abans no havien interpretat res. Els xinesos s'estaven referint als moments que l'orquestra va destinar a l'afinació.\nUn altre: Ravel i Debussy van quedar impressionats escoltant música de la Polinèsia. Ritme, percussió, etc. Tots dos van incorporar a les seves composicions traços d'aquelles melodies.\nUn altre; Pels japonesos, les músiques occidentals clàssiques, fins i tot les més suaus i harmòniques els hi semblen marxes militars. Els exemples que ens va posar de músiques japoneses inspirades en la natura ens ho va fer comprendre.\nTambé ens va impressionar la similitud entre peces cantades de la Índia i el flamenc. L'explicació és que els gitanos que van portar el flamenc a Espanya procedien de la Índia. Inclús la manera de ballar, sobretot les posicions de les mans de les ballarines hindús és molt semblant a com ho fan les bailaoras flamenques.\nUna altra sorpresa: "El cant dels ocells" conté matisos claríssims de música d'origen àrab/hebreu.\nEn fi, una conferència molt enriquidora i distreta.\nPublicat per Ramon a 9:34


sentint el món: BYRON BAY\nI de la ciutat a la platja. En poc mes de 250km ens plantem a la famosa Byron Bay. Una llarga I infinita costa de mar, on a primeres hores del mati s.omple de surfistes que fins a les tantes del vespre amb les seves planxes de surf intenten mantenir l.equilibri sobre onades encrestades acabant per ser absorvits per una mar blava.\nAixi doncs, gaudim d.un fantastic dia de sol i de boniques vistes des del far “lighthouse”, i ja cap al tard, els ulls se.ns claven al fons del mar, on un grup de dofins ens saluden amb les seves acrovacies tot intentant pescar algun peix fresc per sopar.\nEl cap de Byron Bay\nI nosaltres aqui!\nJust al mirador del far\nAnònim 25 de novembre de 2011 a les 5:47\n¡¡¡EI JA FEIA DIAS QUE NO POSABAU EL BLOC AL DIA\n¿QUÉ ANEU CURTS DE TEMS?JE,JE.LA PLATJA ES MOLT\nVERGE NO¡¡I LA FOTO DELS DOFINS ON ES....\nDavid 25 de novembre de 2011 a les 9:40\nUf, ja era hora de veure una mica d'aigua, desprès de tant desert com s'agraeixen aquestes imatges des del far. Per cert, no hi ha ningú a Byron Bay, queda massa lluny de la civilització o no es gaire aconsellable pel bany o simplement encara no fa gaire bon temps per la platja? Ei jo vull imatges de surferos australians, jejejeje\nCèsar i Anna 25 de novembre de 2011 a les 13:31\nUfffff quantes preguntes!!\nOstres la foto dels dofins no la tenim enregistrada, s.ha quedat a les nostres retines!!jeje\nen quan a tu David, doncs eren les 7 del demati, i encara no era el millor moment per banyar-se. Sols algu feia esport per la sorra. Ara be, la platja es realment inmensa i costa veure.la plena.\nJejje...Surferos australians?? Ho intentarem! tot sigui per alegrar la vista eh?\nAnònim 25 de novembre de 2011 a les 14:57\nUffff ja era hora pansava que ja us avio ublidat de nosaltres jejeje!!!!\nsus veu molt morenos,osigui que de platge poqueta,que us quedareu com negritos...\nla britat es que veien aquesta platge dona ganes de vanyar-si... "quina enveja"\nus estimem molt i us anyorem una miqueta jiji.M.P.\nAnònim 27 de novembre de 2011 a les 7:39\nCabrons esteu negres!!! Nosaltres aquí tenim un dia de sol i sembla un miracle!!! Ja tenim l'armari ple de jaquetes, semarretes màniga llarga, les xiruques, el gorro, els guants... en fi, tot l'equip preparat per rebre el llarg hivern que ens espera. No com vosaltres que no heu deixat ni un dia el sol!!! Potser que ens en feu arribar una mica, sinó semblarem ninots de neu!!!\nJordi Ups 29 de novembre de 2011 a les 3:30\nSón les... 12:28h i tot just ara un raig de sol ha travessat l'espesa boira!!! Brrrrrrrrrrrr... Quina enveja més sana això de tenir aquestes vistes tant fantàstiques...


Wirtshaus Zur Bina Bodenkirchen Alemanya - Ofertes d'hotels amb els MILLORS DESCOMPTES EN LÍNIA\nAngermannfeld 2, Bodenkirchen, Bodenkirchen, Alemanya, 84155 - Veure al mapa\nIdeal tant per a la diversió com per al relax, Wirtshaus Zur Bina es troba a la zona de Vilsbiburg de la ciutat de Vilsbilurg. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Wirtshaus Zur Bina, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de Zones públiques amb Wi-Fi, ascensor, s'admeten animals de companyia, aparcament de cotxes, instal·lacions per a reunions i banquets .\nL'ambient de Wirtshaus Zur Bina es reflexa en cada habitació. calefacció, plat de dutxa, aparell de televisió LCD/pantalla de plasma, assecador de cabell, telèfon són només algunes de les comoditats a la vostra disposició. Jardí de l'hotel, són llocs ideals per a relaxar-se després d'un llarg dia. Sigui quina sigui la seva raó per visitar Vilsbilurg, el Wirtshaus Zur Bina és el lloc perfecte per una estimulant i emocionant escapada.\nCal que informeu el Wirtshaus Zur Bina de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (103) Parelles (28) Viatgers en solitari (47) Famílies amb infants petits (8) Famílies amb infants grans (3) Grups (17)\nAllotjaments a Bodenkirchen


Projecte ICI a Santa Coloma de Gramenet, properes activitats: trobada comunitària i escola d’estiu - Sóc Serra d'en Mena\nS’està preparant una trobada per presentar una diagnosi de l’estat de la convivència als barris del Fondo, Safaretjos, Santa Rosa i Raval\nLa Diada de la Primavera que es va celebrar a Santa Coloma de Gramenet el 28 de mar de 2015 ha estat la primera gran activitat del Projecte d’Intervenció Comunitària Intercultural (ICI) que es duu a terme a la ciutat. Tal com destaca Alícia Segura, la responsable d’aquest projecte a la ciutat, ha estat “la llavor que hem sembrat per començar a canviar el discurs que es té sobre els quatre barris de la Serra d’en Mena, que sempre ha estat molt pejoratiu”. Explica Segura que les barriades de Fondo, Safaretjos, Santa Rosa i Raval s’han abordat habitualment “des de les mancances”, però arran de la celebració de la Diada de la Primavera s’ha posat de manifest que tenen moltes potencialitats.\nLlegeix també: Els murs ‘Skyline’ i ‘Respecte’: com van sorgir i com es van pintar?\nDesprés de celebrada aquesta festa ciutadana, els tècnics del projecte, que treballen conjuntament amb l’Obra Social de La Caixa, l’Ajuntament de Santa Coloma de Gramenet i la Fundació Privada Integramenet, seguiran col·laborant amb les entitats, associacions i veïns de la Serra d’en Mena par tal de “fer aflorar encara més aquest potencial”. “Farem moltes altres activitats i la Diada de la Primavera es repetirà cada any”, assenyala Segura, que també és tècnica de la Fundació Integramenet, entitat amb experiència i prestigi, molt arrelada al barri del Raval des de fa 12 anys.\nEntre les iniciatives que el Projecte ICI durà a terme als quatre barris s’està treballant, per exemple, “en una escola oberta d’estiu que reforçarà tota la feina que ja efectuen les entitats i veïns del barri”, indica Segura. Hi podràn accedir “infants i adolescents”.\nA més, avança que “s’està preparant una trobada comunitària on presentarem una diagnosi en la qual estem treballant sobre l’estat de la convivència als quatre barris”.\nLlegeix també: ¿Qué es el cultivo hidropónico? ¿Y el Jardí del Barri?\nPER QUÈ SANTA COLOMA DE GRAMENET\nSegura també comenta que l’Obra Social La Caixa va triar Santa Coloma de Gramenet com un dels municipis de l’Estat Espanyol on es desenvolupa aquesta iniciativa per la llarga trajectòria que ja té la ciutat en fomentar la convivència i en combatre els rumors. Tasca que s’ha desenvolupat per més d’una dècada a través de la Xarxa de Transmissió de Valors i Missatges Positius del Servei de Mediació i Convivència municipal.\nPel futur, la responsable del projecte ICI a la ciutat creu que es pot arribar fins allà on es vulgui i apunta que “la clau està en no posar-nos fre a l’hora de somiar”. “Ja amb la Diada de la Primavera ens va impressionar molt la capacitat que va tenir tota la gent implicada per crear, somiar i les ganes que hi van posar. Per tant, es tracta de continuar en aquesta línia”, conclou Segura.


Estàs aquí:Inici / Events / Bones pràctiques per al repoblament. Habitatge\nLa pandèmia de la Covid-19 ha posat de manifest la manca d’habitatge assequible al món rural. I és que una de les realitats actuals que està afectant aquests territoris és el moviment de població de les ciutats als pobles. Algunes persones han decidit passar a l’acció i apostar pel món rural com un lloc on poder viure, treballar i desenvolupar-se.\nAquesta jornada vol ser un espai de transferibilitat de coneixement i intercanvi d’experiències entre els ens locals i els agents que hi actuen amb l’objectiu de fomentar la creació i difusió d’instruments operatius que serveixin per gestionar millor les polítiques d’habitatge del món rural i revertir el despoblament rural.\n12.05 h Programa de promoció de l’habitatge en el món rural\n12.25 h Què és la Comunitat Xarxa de Serveis Locals d’Habitatge (XSLH)? Quins recursos ofereix als pobles petits?\nSra. Anna Font, responsable tècnica de l’Oficina d’Habitatge de la Diputació de Barcelona.\n12.45 h El cas de Vallcebre: rehabilitació i mobilització del parc públic d’habitatges\nSr. Jordi Lapuente, tinent alcalde de Vallcebre.\n13.00 h Com es promou un model alternatiu d’accés a l’habitatge?\nSra. Glòria Rubio, La Dinamo Fundació.\n13.15 h Debat i preguntes\nModeradora: Sra. Sílvia Pallejà, AODL de Bellaguarda-Garrigues Altes.\nPer qualsevol aclariment us podeu adreçar a l’Associació Leader de Ponent a través de: comunicacio@leaderponent.cat\nEn lína_Despobl habitatge_210421_219011_acc (1)


El nom és càncer » Correu-e - Ara.cat\nCorreu-e del teu amic: *\nMeritxell Rovira Grau\n03/03/2011 20:45 Cada malaltia obiament té el seu nom. Però com a vivencia personal crec que el cancer les pot arrivar a igualar o superar totes.\nPensem que sóm molt valents, que com que personatges públics ho admeten que en tenen, la malaltia es fa més bonica i en molts casos pensem que és del tot superable.\nJo opino totalment el contrari. El cancer avui en dia encara es una malaltia molt nova per a tots nosaltres. En diem llarga enfermetat perque en la majoria de casos no te cura.\nSi que es cert que en el camp de la medicina el tractament ha evolucionat i aixi ho espero. Pero crec que queda un llarg recorregut per fer.\nI no vulguer dir la paraula cancer és normal! No vol dir no afrontar el que tens, si no intentar-ho camuflar, perque a nivell psicologic no sigui tan dur!\nPerque el cancer es durissim!\nAnims a tots aquells que estiguin en tractament i molta sort!\n03/03/2011 18:47 Hace 30 años el Dr Ryke Geerd Hamer descubrio las causas del cancer y sus\nposibles formas de curacion. Algun dia le daran el Nobel por ello, aunque sea postumo.\nA quien pueda interesar La Nueva Medicina Germanica del Dr Hamer:\n03/03/2011 11:12 Gràcies per aquest article! Encara fa uns dies una senyora va parar a la meva mare al carrer i li va dir “m’han dit que estàs “malita”" i quan ella va contestar “sí, un càncer” la senyora li va dir “ai, dona, no diguis això!”, sacsejant la mà com per espantar la paraula. I el meu avi patern va morir de càncer, però mai se li va dir així, deien “ten o maliño”.\n02/03/2011 20:09 Gràcies noies! Dona gust saber que hi ha algú en algun lloc que et llegeix i et compren.\n02/03/2011 17:57 Anna la vida és així de dura, em sap greu el que t’està passant, a la meva família es varen morir , el meu cunyat, el meu sogre, la tia, i el meu marit, tots de càncer, entre la primera defunció i l’última el preíode de temps 2 anys. Això passa més sovint del que ens podem imaginar.\nLa societat s’ha d’adaptar a les noves epidèmies i a dir les coses pel seu nom, canviar això però, no canviarà el dolor i l’angoixa de qui ho pateix.\n02/03/2011 16:38 Raquel, la quimio no és excessiva, és necessària i t’asseguro que tenen molt en compte les dosis dels pacients, no generalitzem.\nAnna, està clar que no vius com si res hagués passat, però hi ha moltes persones que se’n surten i sobretot, hi ha prova de persones que aprecien molt més la vida que abans de la malaltia. Càncer no vol dir mort, em sap greu la teva experiència però no sempre és així i en alguns tipus de càncer, fins al 80% de persones es curen. Està clar que no és cap ganga, però una gran quantitat de gent es mor al volant i no per això associem el cotxe amb la mort.\n02/03/2011 14:34 Tinc 27 anys, i en menys d’un any he viscut com la meva mare, després de l’operació per extreure una llaga ulcerosa de l’estòmec veia com li deien que era un tumor. Petit, però tumor igualment. He vist com el meu tiet, el germà de la meva mare, amb 45 anys i una filla de 12 està passant gairebé cada dia des del mes d’octubre al llit d’un hospital de Barcelona lluitant contra una leucèmia contreta, segons els metges, genèticament. I he vist com la meva àvia paterna té metàstasi als pulmons i no se sap d’on ve el tumor inicial.\nSé que les coses s’han de dir pel seu nom. Però per mi, i intueixo que per a molta més gent també, parlar de càncer implica parlar del patiment del malalt, del patiment dels familiars, del patiment i la por de passar-ho un mateix, de veure com es desmorona la vida de la gent, com s’apaguen, com es destrossen vides, famílies, rel·lacions…\nPer a mi, parlar de càncer, és parlar de mort. Potser no sempre literalment, però no conec ningú (ojalà pogués dir que sí) que hagi superat un càncer i visqui com si res no hagués passat. Per tant mort anímica, mort de l’humor, de l’optimisme. És com una taca que recau sobre aquells qui per desgràcia ja pateixen, i molt.\n02/03/2011 13:17 Malauradament, moltes vegades no és el càncer el que acaba amb la vida del malalt…; en nombroses ocasions( i us asseguro que sé de què parlo) és la excessiva quimioteràpia. I dic excessiva perquè és la única paraula que defineix amb exactitud el que vull dir:Un cos fort amb el que poder experimentar una BOMBA (anomenada així pel propi facultatiu)absolutament innecessària, que com “hauria” de ser previsible, acaba inexorablement matant tots, absolutament tots els cossos defensors de l’individu…, fins i tot la seva dignitat!!!!!!!\nI…., moltes disculpes pel meu ressentiment. És un llàstima que l’evolució en les investigacions posi tant de manifest la prepotència i golafreria humanes, fins al punt de fer perdre el nord a gent tant capacitada!!!!!Un investigador i un metge no han de ser necessàriament la mateixa persona\n02/03/2011 13:16 Brian, no crec que sigui passotisme ni aprensió el que et trobes quant la gent mira al terra… crec que és més que no saben què dir-te… Ens hem d’acostumar a parlar-n’he molt més… imagino que els malalts necessiteu “normalitzar” la vostra situació… quin favor us fa no parlar-n’he? cap!\nM’alegra veure’t tant optimista! que vagi tot molt bé!\npassa el mateix en parlar, en general, de la mort… “ai ves, callla! no parlem d’aquestes coses!” conxos! perquè no? ens passarà a tots!\n02/03/2011 13:00 Això ho visc a la meva feina a diari…costa dir cancer crec que de fet es un autodefensa ..dient-li bulto o altres coses sembla que la malatia es fa menys greu..\n02/03/2011 12:30 Brian, normalment la gent no ens volem enfrontar a la malaltia ni a la mort dels altres perquè pensem que obviant-la, desapareixerà. És trist però actuem així. Passa el mateix amb els abusos infantils intrafamiliars. Les coses de les que no se’n parla, no existeixen. Trencar amb aquesta dinàmica social és feina de tothom. Així que ben fet per dir les coses com són: tens leucèmia i, evidentment, no et defineix però forma part d’aquest moment de la teva vida. A veure si de mica en mica canvien les nostres respostes i les nostres reaccions davant del càncer.\n02/03/2011 0:14 Brian. Ostres! Bé, de fet, si que costa saber quina actitud has d’agafar. I segur que ho entens perquè molt probablement abans d’afectat t’hauràs trobat en la mateixa situació però a l’altre costat. Però el cas del càncer és particular pel fet de fer servir expressions per marejar la perdiu. En altres malalties s’en parla amb el nom o s’evit ale tema si tens por de molestar, però no es fan servir subterfugis.\nEn tot cas, ànims mestre!\nLaia. Fa pro dir les coses pel seu nom, però en altres malalties no passa. Per exemple, la SIDA també fa por, però no s’han inventat maneres alternatives de referir-se’n. Els eufemismes en el càncer tenen tota la pinta de ser relíquies d’altres temps.\nBlanca Torà. Si. Al final, només hauríem de tenir present com voldríem parlar-ne si fóssim el malalt. Després de tot, els malalts només són això, algú que té una malaltia en aquell moment. No s’han tornat porucs ni curtets. Qualsevol dia ens pot tocar i seguirem sent els mateixos.\n01/03/2011 17:50 Desgraciadament el càncer encara s’associa amb la mort i el patiment, quan ja sabem tots que no sempre és així, i la majoria de malalts parlen de “tumor” “bulto” etc, evitant dir el que és en realitat. Però està clar que sovint és la gent del voltant qui se n’allunya i evita parlar de temes que potser se’ls hi fan feixucs.\nSigui com sigui estic d’acord en que hauriem de deixar de fer servir eufemismes i dir les coses pel seu nom, en el càncer i en tot.\n01/03/2011 17:45 Són eufemismes, fa por dir les coses pel seu nom, com si per dir-ho més fort la malaltia es fes més palesa. Tot i així, quan tenia més desconeixement de què és i de quina és la situació actual, estic d’acord amb en Brian… Jo crec que he actuat d’aquesta manera.\n01/03/2011 11:30 Doncs mira, ja que treus el tema t’explico la meva experiència.\nA mi no em fa cap mena pudor ni m’incomoda dir que tinc leucèmia, és dir, càncer a la sang. Però m’he trobat més d’una vegada que a qui l’incomoda és a l’interlocutor. Quan veus que abaixen la mirada o intenten desviar la conversa no saps si senten aprensió, els hi fas llàstima o senzillament no volen saber-ne res dels problemes dels demés. I consti en mai he adoptat una actitud planyívola, més aviat tot el contrari. De manera que acabes no parlant-ne, però no per tu, sinó més aviat per pels altres.\nL’autor\tDaniel Closa\nTraductorTradueix al:ÀrabBúlgarCatalàXinès (simplificat)Xinès (tradicional)SerbocroatTxecDanèsHolandèsAnglèsFilipíFinèsFrancèsAlemanyGrecHebreuHindiIndonesiItaliàJaponèsCoreàLetóLituàNoruegPolonèsPortuguèsRomanèsRusSerbiEslovacEslovèEspanyolSuecUcraïnèsVietnamitaÚltims comentarisSinera en ImpactatsJoan Codina en Clonació humana?Roger en Clonació humana?Sinera en Clonació humana?Carquinyol en Clonació humana?\tÚltimes entrades\tImpactats\nEl zoo dels físics i les seves criptopartícules\nBRCA1 i l’Angelina Jolie\nFinalment, les cireres!\n100 Invents\tI ara en edició de butxaca!\tArxiu\nPer contactar\tVisites\tNetworkedBlogsBlog:CentpeusTopics:ciència Follow my blog\tRSS


Els avantatges d'un programa de comptabilitat en línia\nEls avantatges dels programes de comptabilitat online\nÉs important que les empreses, sigui el que sigui el seu sector i grandària, es preocupin de la correcta gestió de la seva comptabilitat. Resulta lògic, llavors, que cada vegada sigui major l’aposta per confiar en un programa de comptabilitat online que faciliti i agiliti totes aquestes operacions.\nNo és un secret per a ningú que portar la comptabilitat i emetre factures són tasques que requereixen un temps considerable que, en el cas dels autònoms i les pimes, se sostreu de les hores que podrien estar dedicant a altres tasques que realment aporten beneficis empresarials. L’estalvi de temps seria, doncs, una dels avantatges que ofereixen els programes de comptabilitat i facturació online, però podem citar algunes més:\n1. Comptabilització Automàtica\nAmb un programa de comptabilitat online és possible l’automatització de tasques comptables recurrents. El programari facilita el reconeixement i la comptabilització automàtica de la documentació original de manera que els arxius digitalitzats són processats directament en el núvol. D’aquesta forma, s’eviten els embussos de comptabilització d’última hora en èpoques de tancament de trimestre. Els errors en la mecanització manual de les dades de les factures es redueixen notablement amb aquest tipus de programes de comptabilitat i facturació online, s’estalvia, com s’esmentava abans, moltíssim temps i es minimitzen les anotacions comptables errònies.\nEl programa de comptabilitat online de QUANTUMCONTA està dissenyat per professionals amb més de 50 anys d’experiència en gestió professional de comptabilitat, fiscalitat i finances. El programa presenta una interfície que permet visualitzar els resultats de tota la comptabilitat online des d’un panell de control de maneig senzill i molt intuïtiu. L’usuari tan sols necessitarà connexió a Internet per accedir de manera totalment confidencial i des de qualsevol dispositiu (telèfon, ordinador o tablet) a les seves dades fiscals.\n3. Presentació de formularis trimestrals\nUna altra dels avantatges de tenir un programa de comptabilitat online és que permeten presentar automàticament els formularis trimestrals d’IVA i IRPF, i les dades romandran registrats de manera que no serà necessari introduir-los de nou a l’hora de realitzar els resums anuals. Aquesta operació resulta de gran utilitat per a moltes empreses, però sobretot per a aquelles que, des del passat 1 de juliol, han d’adaptar-se al nou sistema de gestió de l’IVA, ja que hauran de disposar d’una nova solució de software que els permeti portar la seva facturació i comptabilitat online i comunicar-se en temps real amb l’Agència Tributària.\n4. Sense papers: Ticketless\nAmb els programes de comptabilitat online ja no és necessari anar acumulant les factures de manera física. Amb tan sol tres passos, les seves factures i tiquets quedaran registrats i homologats per l’Agència Tributària gràcies a la funció Ticketless. Tan sols ha de fer una foto als tiquets i factures i aquests passaran a tenir validesa documental en quedar integrats en la comptabilitat online de l’empresa.\n5. Connexió amb els bancs\nEl programa de comptabilitat online permet una connexió directa de la comptabilitat empresarial amb el banc. D’aquesta manera, es poden pagar els impostos directament des de l’aplicació, amb certificats digitals integrats i gestionar els fitxers amb remeses de pagaments i cobraments el que permet tenir les dades de tresoreria actualitzats diàriament.\nAnteriorPublicación anterior:Las ventajas de los programas de contabilidad onlineSiguientePublicación siguiente:¿Qué sanciones contempla el nuevo modelo SII?


Classes i cursos per a tots els nivells - Centre Budista Triratna de Barcelona\n“Aquells ensenyaments que quan les posis en pràctica et condueixin al desaferrament, a la disminució de guanys mundans, a la frugalitat, al content, a la paciència, a l’energia i en delectar-te en el bé, aquestes pots estar segur que són els meus ensenyaments”\nEl budisme és el conjunt de pràctiques i ensenyaments que tenen el potencial de portar a qualsevol persona a la il·luminació. Aquest és l’estat irreversible de llibertat i felicitat incondicionals al que va arribar el Buda.\nPosteriorment, ensenyaria als altres el camí per arribar a la il·luminació a través de la meditació, la compassió i la saviesa.\nCONÈIXER MÉS SOBRE BUDISME\nMeditar és un art. L’art d’estar amb tu mateix. Practicar-l’ho ens permet crear espai dins nosaltre i gaudir de més pau i llibertat.\nMitjançant l’observació del nostre interior i el desenvolupament d’emocions positives, podem començar a entendre’ns millor a nosaltres mateixos i als altres.\nLes meditacions que ensenyem a Triratna van ser practicades i ensenyades fa 2.500 anys per Buda. Són meditacions simples i que han demostrat la seva efectivitat al llarg de la història.\nEs diu que aquestes pràctiques poden portar-te des del principi fins al final del camí espiritual, per la qual cosa estan indicades per a principiants i per meditadors de molta experiència.\nL’Atenció Conscient o Mindfulness, és la pràctica en la qual ens fem més conscients de l’experiència present.\nPodem aprendre a ser conscients de com ens movem, com ens sentim (tant física com emocionalment) i com responem o reaccionem davant cada moment de la vida.\nAquesta qualitat de la consciència és la base de tota vida creativa, ja que ens permet ser honests, pragmàtics, desperts, valents i viure amb un sentit profund d’iniciativa i harmonia.\nEl ioga és una pràctica mil·lenària originària de l’Índia. Significa “unió” en sànscrit. Es refereix a la unió del cos i la ment, a l’harmonia entre tots dos. Aquest és el propòsit de la seva pràctica.\nAl Centre Budista Triratna de Barcelona creiem que el ioga és un complement perfecte per a la pràctica de la meditació, ja que t’ajuda a treballar la ment des del cos.\nClica a les imatges per obtenir més informació de les classes i els horaris\nExplorem temes rellevants a la vida quotidiana des d’una perspectiva budista a través de xerrades, sessions de meditació i rituals.\nClasses d’ estudi del Dharma, explorem texts del Canon Pali i debatim el seu significat.\nClasses de meditació obertes per a tothom els nivells. No fa falta reservar.\nClasses de Ioga per tots els nivells i abordades desde punts de vista diferents segons la persona que dirigeix la classe.\nPer assistir als cursos és necessari reservar. Trobaràs les instruccions per reservar dins de cada curs.\nLa pràctica del ioga ens arrela a la nostra experiència corporal, enforteix la nostra capacitat de concentració i ens allibera d’ansietat i estrès.\nCurs La Roda de la Vida\nLa roda de la vida és un dels símbols budistes més importants, representa la nostra situació existential i com funcionen els processos psíquics que ens lliguen al sofriment.\nInscriu-te per rebre informació sobre les noves classes, cursos, retirs i festivitats.\nT'has inscrit amb èxit! Gràcies!\nCarrer Marina 125, 08013, BCN


ARAMULTIMÈDIA - L'alcoià Roberto López Abad, condemnat a 3 anys de presó pel cas CAM\n1 | aixo ho pague jo 19/10/2017 14:12\n"El tribunal ha resuelto que los sueldos que percibían los directivos, unos 40 millones de euros entre 13 dirigentes, son legales y podrán seguir percibiendo pensiones vitalicias de entre 130.000 y 369.000 euros. Tampoco deberán devolver las primas de 15 millones de euros por la prejubilación, y no tendran que ingresar en prision"\nO sea, que nos ha costado la broma del rescate 11.000 millones y esta gentuza se van de rositas, a robar sres y maricó el ultim.\nLirios Silvestre - 17/10/2017\nLa secció quarta Penal de l'Audiència Nacional ha dictat sentència pel cas CAM i condemna a diferents penes de presó a 4 dels exdirectius de la caixa d'estalvis alacantina, un d'ells, l'alcoià Roberto López Abad. Les penes per als quatre exdirectius oscil·len entre els 2 anys i 9 mesos fins als 4 anys. Estan acusats de delicte societari continuat de falsedat comptable i delicte de falsedat en la informació als inversors per, segons diu la sentència, realitzar conductes "tendents a distorsionar els comptes i balanços de l'entitat, contribuint així a la vulnerabilitat del principi d'imatge fidel de la CAM, en moments de greu crisi econòmica i financera que es va intentar amagar o, almenys, maquillar". La sentència, de 310 fulles, considera provat que els quatre exdirectius reflectien una situació econòmica de beneficis en lloc de les pèrdues que realment tenia. En el primer trimestre del 2011 presentaren al Banc d'Espanya uns comptes amb uns beneficis de quasi 40 milions d'euros, quan en realitat hi havia pèrdues de més de 1.100 milions d'euros, i una morositat del 19 per cent. Segons la sentència, els balanços presentats eres "irreals i espuris". Així, els dos exdirectors generals, l'alcoià Roberto López i Maria Dolores Amorós, han sigut condemnats a 3 anys de presó per delicte societari continuat de falsedat comptable. López Abad està inhabilitat durant tres anys per a l'exercici d'activitats bancàries, i haurà de pagar una multa de 50 euros al dia durant 12 mesos. A la mateixa pena s'ha condemnat Teófilo Sogorb, qui fóra director general de planificació i control, però també cal sumar un any més per delicte de falsedat en la informació als inversors, ja que va ser ell qui va oferir les xifres falses dels comptes, i per la qual cosa sumen 4 anys de presó. I per últim, a l'exdirector General d'inversions i riscos, Francisco José Martínez García, la sala el condemna a 2 anys i 9 mesos de presó. Però no han sigut sentenciats per tots els delictes dels quals eren acusats. López Abad, igual que els altres tres, estan absolts dels delictes d'estafa agreujada, apropiació indeguda agreujada, administració deslleial i falsedat documental per les remuneracions que han tingut. La sala entén que hi ha "una total absència de l'acte enganyós, especialment quan crida l'atenció que cap dels suposats enganyats han acudit al juí per a explicar els suposats actes de disposició que realitzaren per l'engany previ al que foren suposadament sotmesos". Si López Abad i els altres tres exdirectius hagueren sigut considerats culpables de tots els delictes, les penes de presó podrien haver superat els 15 anys. A més, la sentència també absol els altres 4 acusats: Modesto Crespo, Vicente Soriano, Juan Luis Sabater i Salvador Ochoa. Per últim, la Sala també absol de responsabilitat civil la Fundació CAM, al Banc Sabadell, a la Caja de Seguros Reunidos, i la Compañia de Seguros y Reaseguros S.A. ( CASER), de les reclamacions dineràries que se li feien. La sentència estima que "al contrari que sostenen les acusacions, amb una gran dosi d'incongruència discursiva, aquest tribunal té el convenciment que la crisi i definitiva desaparició de la CAM com a negoci financer no es va deure tan sols a l'actuació irregular dels acusats, sinó que deriva en un entorn de crisi econòmica general, on moltes entitats financeres, no únicament bancàries - no superaren els seus problemes de liquiditat, inestabilitat i expansió". Des de l'Audiència expliquen que les responsabilitats civils que calga satisfer s'hauran de dirimir per la via civil ordinària, que serà la que "la que haurà de dilucidar la patent controvèrsia existent entre la Fundació CAM i el Banc de Sabadell".


Apartment Olive Charm 471 Umag Croàcia - Ofertes d'hotels amb els MILLORS DESCOMPTES EN LÍNIA\nApartment Olive Charm 471\nRožac 5, Umag, Umag, Croàcia, 52470 - Veure al mapa\nMés informació sobre Apartment Olive Charm 471\nConvenientment situat a Umag, Apartment Olive Charm 471 és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Olive Charm 471 ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes, transport hotel/aeroport, habitació familiar, lloguer de cotxes.\nGaudiu de les comoditats d'alta gama com ara aire condicionat, balcó/terrassa, aparell de televisió, TV satèl•lit/cable, reproductor de DVD/CD per tal de relaxar-vos després d'un cansat dia. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Descobreixi una encantadora mescla de servei profesional i ampla gama de característiques a Apartment Olive Charm 471.


'Tu ets el Nàstic', campanya d’abonaments de la 2a volta 18/19\nEl Gimnàstic de Tarragona redueix al 50% els preus dels abonaments per la segona volta de LaLiga 1|2|3.\nTots els aficionats grana que vulguin formalitzar el seu carnet de soci per viure els 11 partits de la competició domèstica que acollirà el Nou Estadi en el segon tram del campionat, ja poden adquirir-lo a partir de demà, dijous.\nEls preus dels abonaments són: 100€ a Preferent, 75€ a les zones de Gol Nord i Sud, i 30€ a la grada Tarraco Invicta. La zona de Tribuna queda exclosa de la promoció per falta de disponibilitat. Els socis grana podran animar al seu equip i presenciar en directe els duels davant la UD Las Palmas, el CF Reus, el Cádiz CF, l’Albacete Balompié, el Málaga CF, el CD Numancia, Real Sporting de Gijón, l’Extremadura UD, el RCD Mallorca, l’Elche CF i el CD Lugo, enfrontament que tancarà la competició oficial de la vigent temporada 2018-2019.\nEls punts on es podran formalitzar les noves altes com a soci grana són a les oficines del Nou Estadi, obertes de dilluns a divendres en horari de 9 a 13.30 h i de 16 a les 19 hores; i a la Botiga-Museu de l’Avinguda Catalunya 22 C de Tarragona, que obre les seves portes de dilluns a dissabte, des de les 9 a 13.30 h i per la tarda de 17 a 20 h.


El projecte, anomenat Estudi del cranc de riu autòcton al Parc Natural de la Serra de Montsant, pretén conèixer quin és l’estat de les poblacions de cranc de riu autòcton al riu Montsant i elaborar i executar un pla d’actuació per tal d’afavorir la conservació d’aquesta espècie que es considera amenaçada a nivell mundial i en perill d’extinció, per la qual cosa és protegida internacionalment.\nEn els darrers anys, les poblacions de cranc de riu autòcton s’han vist reduïdes i fins i tot han arribat a desaparèixer a gran part de la Península Ibèrica. Les causes que han provocat aquesta situació han estat, entre d’altres, la forta expansió del cranc de riu americà, la captura d’exemplars per part de caçadors furtius, la contaminació de les aigües, la destrossa de l’hàbitat i els períodes de sequera. A la conca del riu Montsant, el cranc de riu autòcton va ser una espècie abundant fins la dècada dels vuitanta. Les raons abans exposades i l’aparició l’estiu del 2005, de la mà de l’home, del cranc roig americà han reduït les poblacions fins a pràcticament desaparèixer.\nA la Península Ibèrica ja s’han comprovat els efectes de la introducció del cranc roig americà: aquest creix ràpidament i provoca efectes negatius a la comunitat a causa de la seva voracitat. Pot produir canvis a la xarxa tròfica i fins i tot pot eliminar els recursos tròfics, afectant la productivitat de la zona (reducció de la biomassa vegetal i la regressió d’algunes espècies animals com, per exemple, els moluscs). També és el vector de l’afanomicosi, una malaltia infecciosa que és mortal pel cranc de riu autòcton. El cranc roig americà és, doncs, una amenaça per a la biodiversitat a més de tenir efectes negatius sobre l’estructura física del terreny a causa de la seva activitat excavadora durant l’època reproductora i de produir danys als conreus que hi ha a les vores dels rius.\nDavant d’aquest perill, el projecte en el que col•laboren la Diputació de Tarragona i l’Obra Social “la Caixa” té com a objectiu afavorir les poblacions de cranc de riu autòcton del riu Montsant tot millorant el seu hàbitat i minimitzant les poblacions de cranc roig americà. També es preveu dur a terme un programa d’educació ambiental sobre el perill que representa la introducció d’espècies forànies i la creació d’un programa de voluntariat ambiental de participació ciutadana.\nActuacions realitzades durant el 2007\nEl projecte Estudi del cranc de riu autòcton al Parc Natural de la Serra de Montsant es va iniciar l’any 2006 i finalitzarà el 2008. Les actuacions realitzades durant el 2007 s’han centrat en dos àmbits: afavorir la colonització del cranc de riu autòcton a la conca del Riu Montsant i controlar les poblacions de cranc roig americà.\nPel que fa al primer, l’estiu del 2007 s’han realitzat diverses millores de l’hàbitat en el qual es troba el cranc de riu autòcton per minimitzar les conseqüències de la sequera i el canvi climàtic. En aquest sentit s’ha creat un toll estival amb un dic de fusta per tal de garantir l’aigua; s’ha creat una estructura amb canyís per fer ombra a l’aigua i així evitar que aquesta es perdi per evaporació i que la seva temperatura augmenti en excés i s’han eliminat dos nuclis de canya americana, una espècie invasora que agafa molta aigua del riu, reemplaçant-la per vegetació autòctona. Durant el 2007, d’altra banda, s’ha realitzat un seguiment de la població de cranc de riu autòcton existent i s’han recollir mostres per determinar de quina de les dues subespècies existents es tracta. Quan se sàpiga es podrà estudiar la possibilitat de realitzar reintroducció d’exemplars de l’espècie autòctona per afavorir les poblacions actuals i la viabilitat de fer cria en captivitat.\nPel que fa al seguiment i control de les poblacions de cranc roig americà, durant l’estiu del 2007 s’ha realitzat amb trampes un seguiment de les poblacions existents a l’hora que s’han controlat i reduït aquestes per mitjà de la pesca elèctrica. També s’ha realitzat un seguiment de la sèquia del costat del riu per determinar si el cranc roig americà hi ha accedit. Els tècnics tancaran els accessos per tal que els individus de l’espècie invasora s’introdueixin a la sèquia i facin malbé els conreus.\nEl projecte que es duu a terme al Parc Natural de la Serra de Montsant preveu també l’elaboració d’un programa de divulgació, conscienciació i divulgació ambiental sobre la problemàtica existent amb el cranc de riu autòcton. En aquest sentit s’han realitzat diverses xerrades als municipis propers a la zona, s’ha participar a les III Jornades del Parc Natural de la Serra de Montsant i s’està elaborant un tríptic sobre els treballs realitzats.\nposted by Ramon Pamies- XNC Xarxa de Noticies Comarcals | 1:27 p. m.


Conjunt per a habitació juvenil amb llit desplaçable i escriptori 600_Colors_Beep_Base Pi danès Colors Beep-CP600 Blanc porus 600_BEEP_Opciones Habitació completa\nConjunt per a habitació juvenil amb llit desplaçable i escriptori\nPVP 724 € DTO. 85 €\nCol·lecció Model 144178\nHabitació completa Llit compacte + estant Llit compacte Llit compacte + escriptori i bagul\nL'habitació ideal per a qualsevol llar\nAquest conjunt de mobles juvenils està compost per: un llit amb desplaçable amb tres contenidors, un bagul contenidor, escriptori amb calaixera i una prestatgeria penjada.\n24 cm inclós el somier\n90 x 190 cm (no inclós)\n90 x 180 cm (no inclós)\ntaulers melaminitzats de 16 i 30 mm; rodes amb rodaments de goma; cantells sintètics; travessers amb taulers de 30 mm resistents\nllit superior necessita somier de 90 x 190 cm, llit desplazable de 90 x 180 cm\nMaria Àngels R - 11/08/2020\nGenial, Buenos acabados, la habitación queda súper aprovechada.\nArmari juvenil de portes corredisses, amb plafons configurables\nPreu 689 € Preu habitual 752 €\nPreu 1199 € Preu habitual 1299 €\nPreu 459 € Preu habitual 513 €\nHabitació juvenil completa amb molt espai d'emmagatzematge\nHabitació juvenil Hubble amb armari pont\nPreu 1569 € Preu habitual 1591 €\nFaig Natural Acer Seda Sorra més...\nPreu 1999 € Preu habitual 2246 €\nDormitori juvenil amb llit de 90 cm\nPreu 599 € Preu habitual 683 €\nFaig Natural Acer Seda Tórtora més...\nConjunt juvenil amb llit compacte i raconer\nPreu 1199 € Preu habitual 1371 €\nHabitació juvenil amb raconer i armari pont\nPreu 1999 € Preu habitual 2350 €


4 min. Barcelona 02/10/2019 22:59\n651x366 Els Mossos d’Esquadra protegint el Parlament el 30 de gener de 2018, quan es va suspendre la investidura del president Carles Puigdemont. / EFE / ENRIC FONTCUBERTA Els Mossos d’Esquadra protegint el Parlament el 30 de gener de 2018, quan es va suspendre la investidura del president Carles Puigdemont. / EFE / ENRIC FONTCUBERTA\nEls col·lectius independentistes fa mesos que preparen accions per respondre de manera “sostinguda” a la sentència dels presos polítics catalans. I la policia també. L’obsessió amb què treballen els Mossos d’Esquadra i també la resta de cossos policials és mantenir l’ordre quan arribi la sentència. Però després de l’experiència de les càrregues de l’1 d’octubre del 2017 -que van deixar més d’un miler de ferits, almenys 110 policies investigats i una pèssima imatge de les forces de l’ordre- el repte policial és garantir la seguretat exercint el mínim ús de la força. Els encarregats de gestionar l’estratègia per aconseguir aquest difícil objectiu són els Mossos d’Esquadra. Ells són els responsables de la seguretat ciutadana a Catalunya i són els que es trobaran cara a cara amb els manifestants independentistes. Els prop de 1.600 agents de Policia Nacional i Guàrdia Civil que vindran a donar-los suport “seran l’últim recurs”, segons fonts de la direcció dels Mossos, i només actuaran a petició seva.


ENLLAÇATS PER LA LLENGUA: Escola Valenciana rep el Premi Martí Gasull i Roig\nEscola Valenciana rep el Premi Martí Gasull i Roig\nDes d'Enllaçats per la Llengua felicitem la Federació d'Escola Valenciana per l'assumpció del Premi Martí Gasull i Roig atorgat per la Plataforma per la Llengua.\nEscola Valenciana guanya el II Premi Martí Gasull\nEl guanyador ha estat triat per votació popular a través del web www.premimartigasull.cat. Hi ha hagut més de 8.000 votacions, el doble que en l’anterior edició. Els dos finalistes han estat Albert Jané i Cerveses Moritz\nLa cerimònia d’entrega del II Premi Martí Gasull i Roig s’ha celebrat aquest dijous 12 de febrer al CCCB en un acte presentat per l’actor i periodista Roger de Gràcia i la periodista Amàlia Garrigós.\nRedactaVeu / Barcelona\nEscola Valenciana ha guanyat el II Premi Martí Gasull i Roig. El seu president, Vicent Moreno, ha estat l’encarregat de recollir el guardó de mans del president de l’ONG del català, Òscar Escuder.\nA l’acte també han assistit els dos finalistes que optaven al Premi: Albert Jané, ànima de la revista infantil Cavall Fort, i Cerveses Moritz, representada per Albert Castellón, el conseller estratègic i de relacions institucionals de l’empresa.\nAquest premi que atorga la Plataforma per la Llengua està dotat amb 3.000€. A més, Escola Valenciana també ha rebut un guardó creat especialment per l’orfebre i joier Joaquim Capdevila, reconegut internacionalment i que ha dissenyat altres distincions com la Creu de Sant Jordi, la Medalla d’Or de la Generalitat de Catalunya o el guardó dels Premis Nacionals de Cultura.\nEl guanyador de la segona edició del Premi Martí Gasull i Roig ha estat escollit per votació popular a través del webwww.premimartigasull.cat, el procés de votació ha tingut 8.000 vots, el doble que l’anterior edició. Els finalistes van eixir de la selecció que va fer el jurat després de rebre 150 propostes ciutadanes de candidats.\nEscola Valenciana, la Federació d'Associacions per la Llengua, és una entitat cívica formada per 29 associacions comarcals. El principal objectiu de l'entitat és la normalització lingüística en tots els àmbits d'ús de la llengua, amb especial incidència en el sistema educatiu valencià.\nUna llengua d’acollida\nL’acte d’entrega del II Premi Martí Gasull i Roig, que ha tingut lloc al Centre de Cultura Contemporània de Barcelona, ha començat amb l’aparició a l’escenari d'Ileana Belfiore, una arquitecta italiana. Va nàixer en un petit poble d’origen etrusc a Tarquinia. El 2006 va venir a Catalunya de visita, i aleshores va tenir clar que era el lloc on volia viure. Ara ja està plenament instal·lada aquí i ha après català. Ha explicat com gràcies a la llengua ha tingut una integració plena. Es tracta d’un clar exemple de com el català és llengua d’acollida.\nL’actor i periodista Roger de Gràcia i la periodista valenciana Amàlia Garrigós han conduït l’acte, que ha comptat amb l’actuació del músic Joan Dausà. En la seua primera intervenció ha tocat el tema El veurem junts, que ha servit per recordar Martí Gasull i Roig, qui va ser director ¡ un dels fundadors de l’entitat. Justament abans de descobrir el nom del guanyador, Dausà ha cantat el tema Quan soni la tendresa. La seva cançó més coneguda,Jo mai mai, ha estat l’última a sonar just després de la fotografia de família amb el guanyador.\nEl president d'Escola Valenciana, Vicent Moreno, ha estat l'encarregat de recollir el guardó.\nAlguns dels presents a l’acte han estat l’alcalde de Barcelona, Xavier Trias, el president de la Diputació de Barcelona, Salvador Esteve, el conseller de Cultura, Ferran Mascarell, la presidenta de l’ANC, Carme Forcadell, i la presidenta d’Òmnium Cultural, Muriel Casals.\nAlbert Jané, gramàtic, traductor i dinamitzador de la literatura infantil i juvenil en català. Ha estat redactor, corrector i director de la revista Cavall Fort. La seua trajectòria ha estat reconeguda, entre d’altres, amb la Creu de Sant Jordi de la Generalitat de Catalunya (1990), el Premi Nacional de Periodisme Escrit (1997) i el Premi Pompeu Fabra a la projecció de la llengua catalana (2010). Actualment és soci d’honor de l’Associació d’Escriptors en Llengua Catalana i membre de la Secció Filològica de l’Institut d’Estudis Catalans.\nCerveses Moritz, el compromís de Moritz amb la llengua catalana s’ha fet present des de la normalitat del seu ús. El català és la llengua d’ús corporativa i això es tradueix, entre d’altres, en la publicitat i en l’etiquetatge dels seus productes. D’aquesta manera, Moritz és exemple de bones pràctiques en la introducció de la llengua catalana a l’àmbit socioeconòmic. Fundada el 1856 per l’alsacià Louis Moritz Trautmann. Després d’un parèntesi de tres dècades, el 2004 una Moritz renovada tornaria a rellançar la marca. A Barcelona, el 2009 reobria el clàssic Bar Velódromo i el 2011 s’obrien de nou les portes de la Fàbrica Moritz de la ronda de Sant Antoni.\nEl jurat que els va seleccionar com a finalistes està format per 7 persones, entre les quals destaca Jaume Cabré, escriptor (Barcelona, 1947). Jo confesso ha estat el seu darrer èxit internacional, però aquest reconegut escriptor català ja va assolir el prestigi arreu amb obres com Les veus del Pamano. També destaca la seua feina a la televisió: va participar en el guió de Estació d’Enllaç (TV3) o La Granja (TV3). Ha estat Premi Sant Jordi amb La teranyina (1983), Premi d’Honor de les Lletres Catalanes (2010) i Creu de Sant Jordi (2014). La resta del jurat són l’escriptor Carles Torner, el professor i escriptor eivissenc Bernat Joan, l’escriptora valenciana Roser Serrano, el director del Centre de Normalització Lingüística Jordi Manent, el membre fundador de la Plataforma Bernat Gasull i el president de l’entitat Òscar Escuder.\nEn record de Martí Gasull i Roig\nMartí Gasull i Roig (Barcelona, 2 d’abril de 1969 - Manāslu, Nepal, 23 de setembre de 2012) va morir al mont Manāslu a l’Himàlaia quan una allau va caure al campament base on descansava la seva expedició. La família i la Plataforma van rebre centenars de mostres de suport i de condol. De fet, diverses entitats i institucions van premiar a títol pòstum la trajectòria d’en Martí en l’àmbit de l’activisme lingüístic. L’octubre de 2012 va rebre la Creu de Sant Jordi que atorga la Generalitat de Catalunya a títol pòstum. També va rebre la Medalla d’Or al Mèrit Cultural de l’Ajuntament de Barcelona. Per a més informació sobre Martí Gasull i Roig podeu clicar aquí.\nEl Premi Martí Gasull és possible gràcies a la col·laboració de la Diputació de Barcelona. Tota la informació es pot consultar al web www.premimartigasull.cat\nEl guanyador de la primera edició del Premi Martí Gasull i Roig va ser l’Assemblea de Docents de les Illes Balears. En la votació popular hi van participar més de 4.000 persones, i hi van haver unes 100 propostes de candidats.\nJornades per la dignificació de la llengua a la Fr...\nL'STEI-i segueix la lluita per l'ensenyament públi...\nSTEI-Intersindical dóna suport a la Crida per l'Es...\n"LLengua, nació i cultura" [Taula rodona]\nPacte per l'educació de les Illes Balears [STEI-in...\nEngega la campanya de micromecenatge «Tu fas Premi...\nMostra de cinema en català 11 i 12 de febrer a And...\nEscola Valenciana presenta el model d'escola que v...\nClub de lectura avui amb la poesia de Jordi Pere C...


Música amb bolquers\nTots experimentem a la pròpia pell el poder transformador de la música: el seu canal de connexió directe amb la nostra essència i amb el nostre estat d’ànim ens arrossega cap al seu univers de sensacions, contrastos, estructures, timbres, significats, textures i colors.\nEn el camp de la musicoteràpia, veiem com amb la música com a eina, s’incideix de manera significativa en entorns tan diversos com el mèdic, el de la salut mental, el geriàtric i l’educatiu.\nEstudis científics realitzats en l’entorn educatiu revelen el grau d’importància de la creació d’un ambient musical adequat, ric i variat, des d’edats molt primerenques. Més concretament, el músic, pedagog i investigador nord-americà Edwin Gordon, que ha dedicat tota la seva vida a la investigació, demostra que en el moment del naixement és quan comptem amb la màxima capacitat d’absorció de coneixement musical. Aquest nivell d’aptitud o de capacitat d’aprenentatge musical és flexible entre els zero i els nou anys. En funció de la quantitat i de la qualitat de l’estimulació musical rebuda durant aquesta etapa, l’aptitud tindrà diferents pautes de comportament: es mantindrà al nivell màxim o s’anirà reduint progressivament fins a estabilitzar-se a l’entorn dels nou anys.\nL’aptitud musical de cadascú és com un calaix on podrem encabir molta o poca quantitat de les experiències, vivències i coneixements musicals al llarg de tota la nostra vida. Amb l’estimulació i amb l’educació musical rebudes entre el moment del naixement i els nou anys d’edat, el que es determina és la mida d’aquest calaix: pot quedar-se molt petit o pot ser molt gran i espaiós.\nUn cop establerta aquesta capacitat, aquesta mida del calaix, l’educació musical rebuda durant aquesta etapa i més enllà, anirà configurant què posem dins del nostre calaix musical (aptitud versus aprenentatge): una criatura pot tenir un calaix gegant i omplir-lo fins a dalt al llarg de la seva vida. Una altra pot tenir un calaix igual de gegant i en canvi no omplir-lo. Una altra pot treballar durant la vida per omplir al màxim el seu calaix, però si no és gaire gran, toparà amb la limitació d’aquesta mida.\nAixí doncs, si entenem que dels zero als nou anys és sens dubte “l’edat d’or” per preparar la relació i la comprensió que tindrem amb la música al llarg de tota la vida, és clar que l’entorn immediat de l’infant hi té una responsabilitat molt alta. És per això que les famílies i els agents educatius que ens envolten han d’actuar davant d’aquesta realitat.\nLa Fundació L’Atlàntida treballa per aportar a les famílies les eines necessàries per crear l’ambient musical necessari per als seus fills. L’Escola de Música de Vic té una història de més de cent cinquanta anys al servei de l’educació musical de la població. La seva oferta educativa abasta totes les edats i tots els graus d’aprofundiment, des de programes socials, d’iniciació, de musicoteràpia, de nivell elemental, mitjà, d’aprofundiment al conservatori, etc. Recentment, hi trobem també els tallers coNEIX la música, que proporcionen un temps setmanal d’estimulació i d’educació musical en família (www.emvic.cat, oferta educativa, coNEIX la música). El Centre d’Arts Escèniques d’Osona compta amb una línia de programació mensual específica, destinada al públic familiar que vol gaudir de l’experiència musical, i oferir alhora aquest regal als seus fills, que els acompanyarà al llarg de tota la seva vida (http://latlantidavic.cat/programacio).\nEli Pujol Mayans\nMúsic, pedagoga i musicoterapeuta\nCap d’estudis de l’Escola de Música i Conservatori de Vic\nSotsdirectora de l’Institut Gordon d’Educació Musical Espanya\nL'entrada Música amb bolquers ha aparegut primer a Badabum.


El sòl pelvià i la síndrome de dolor miofascial. Amb Eva Hernando | Col·legi de Fisioterapeutes de Catalunya\nEl sòl pelvià i la síndrome de dolor miofascial. Amb Eva Hernando\nHorari: dissabte de 09.00 h a 14.15 h\nOrganitza: Secció Territorial de Lleida i Comissió de Sol Pelvià del Col·legi de Fisioterapeutes de Catalunya\nFacultat de Medicina UdL, Aula 3.03. C/Montserrat Roig, 2, 25008 Lleida\nEl concepte de salut del sòl pelvià es defineix com la integritat física i funcional de la unitat del sòl pelvià a través de les diferents etapes de vida de l'individu (home o dona), que permet una òptima qualitat de vida a través del seu paper multifuncional, en què l'individu posseeix o té accés al coneixement, que l’empodera amb l'habilitat per prevenir o gestionar la disfunció (Pierce 2015).\nLa salut del sòl pelvià es veu afectada per diferents influències. Unes no modificables com la genètica o el pas del temps, i d’altres com l'estil de vida, la situació cultural i socioeconòmica o els esdeveniments de la vida com poden ser els embarassos i parts, intervencions quirúrgiques o malalties associades.\nLa síndrome de dolor miofascial (SDM) és una entitat que freqüentment s'associa a diferents disfuncions del sòl pelvià. Però en moltes ocasions els pacients consulten per tenir dolor musculoesquelètic a la zona abdomino-lumbopelviana sense que es pregunti a l'anamnesi ni que es tingui en compte en l'exploració una possible disfunció de sòl pelvià o SDM en la musculatura del sòl pelvià.\nEstablir unes bases generals teòriques i pràctiques permetrà al fisioterapeuta obtenir eines per a la primera línia de tractament conservador de diferents disfuncions associades al sòl pelvià, que poden conviure amb altres motius de consulta en la pràctica diària de fisioteràpia.\nL'objectiu general del seminari es basa en proporcionar els coneixements suficients que permetin al fisioterapeuta identificar la simptomatologia associada a la SDM al sòl pelvià i establir les primeres fases de tractament conservador.\nEstablir les bases de la primera intervenció de fisioteràpia en l'àmbit de la rehabilitació abdominopelviana.\nAprofundir en la funció del sòl pelvià dins el conjunt manomètric abdominal.\nAprendre la simptomatologia de la SDM al sòl pelvià i relacionar-la amb les principals disfuncions del sòl pelvià.\nParadigma de conceptes: dolor pelvià, dolor pelvià crònic, síndrome de dolor pelvià crònic, atrapament del nervi pudend, síndrome del piriforme, síndrome de l'elevador de l'anus i síndrome de dolor miofascial (SDM).\nQuè és un PG? SDM i la seva relació amb les disfuncions del sòl pelvià\nBiomecànica abdominopelviana: unió de forces\nLa musculatura del sòl pelvià, les seves sinergies i la SDM\nÉs la hipertonia del sòl pelvià l'enemic a batre?\nPràctica: Teràpia manual i exercicis per ‘elastificar’ el sòl pelvià


El GEiEG masculí i el Girona Costa Brava femení busquen el bitllet per a l´estatal al català de cros | Atletisme Català\nInici Girona El GEiEG masculí i el Girona Costa Brava femení busquen el bitllet...\nEl GEiEG masculí i el Girona Costa Brava femení busquen el bitllet per a l´estatal al català de cros\nEls equips sènior i júnior masculí del GEiEG i el sènior femení del Girona Costa Brava buscaran demà passat en el campionat de Catalunya de cros que tindrà lloc a Valls (Tarragona) el passaport per al campionat d´Espanya de clubs que es farà el 18 de febrer a Salamanca. En categoria sènior, el GEiEG ja es va classificar l´any passat per l´estatal després d´acabar cinquè. L´equip grupista estarà format per una nutrida expedició de 13 atletes, dels quals puntuaran els 4 millors classificats. Pere Ruiz -novè individual l´any passat-, Paco del Rio, Joan Gil Pardo, Sergi Giménez i Alex Jarabo són, a priori, els millors. El calongí, vigent campió del Gran Premi Consell Comarcal de la Selva, ha de lluitar per entrar entre els 10 primers. El GEiEG també té opcions en categoria júnior masculina amb Oumar Boujlikf, Quim Lamora, Jordi Bayé i Miquel Coll mentre que el promesa (Lluís Francisco Martín, Albert López, Roger Seguí, Carles Garcia i Carles Barnes), que l´any va anar a l´estatal després de ser quart, ho tindrà més complicat. En categoria femenina, el Girona Costa Brava, que presentarà equips júnior, promesa i sènior en totes dues categories, és qui té més possibilitats de classificar-se per a l´estatal. El conjunt júnior, amb Bàrbara Ramon, Sílvia Sarabia i Marta Poch i el sènior, amb Isabel Bielsa, Cristina Bosch, Olga Pagès, Pilar Guich i Núria Vives, lluitaran per les primeres posicions i podrien obtenir un gran èxit en el primer any de vida del club unificat.


Barcelona celebra una nova edició de l'eShow - YCOM\nBarcelona celebra una nova edició de l'eShow\nBarcelona celebra una nova edició de l’eShow\nL’esdeveniment de referència per als negocis en línia a la ciutat comtal marca la fi de la preeminència de la publicitat offline.\nMés d’un centenar de estands on diferents expositors desplegaven els seus productes i serveis per mirar d’interessar als passavolants; un programa de conferències que ha vist en cada sala com l’aforament quedava ple o gairebé, i en alguns casos arribava al punt del desbordament; ambient animat, en definitiva, però que ha permès fer negocis amb certa tranquil·litat.\nAquest és un resum breu però prou representatiu del que ha suposat l’edició d’enguany de l’eShow a Barcelona, l’esdeveniment dedicat al món dels negocis en línia.\nL’eShow és una cita imprescindible per a l’empresari, ja que un terreny com l’online evoluciona a una velocitat que fa difícil seguir-ne les novetats. Aquesta fira és un punt de trobada on ens podem posar al corrent de les principals novetats per a no quedar-nos fora de joc respecte al mercat i als nostres competidors.\nEntre les startups (empreses que acaben de començar) una idea molt clara: el client s’ha de mimar. L’ampli ventall d’ofertes semblants existents avui en dia fa que a qualsevol de nosaltres ens sigui molt fàcil passar-nos a la competència si no quedem satisfets amb el que ens ofereixen. Així doncs, la batalla es lliura client a client.\nEl Big Data i la recollida de dades de tota mena per a emmagatzemar-les, analitzar-les i treure’n conclusions, ha estat probablement la tendència més notable en aquest congrés.\nEn tenim un bon exemple amb SEMRUSH, una empresa amb vuit anys d’experiència en el sector de l’e-commerce, SEO i SEM, que compta amb una plataforma d’eines i comparadors específics de tota mena, amb els quals qualsevol empresa pot saber-ho tot de la seva activitat digital i la de la seva competència, amb una capacitat sorprenent per treure conclusions a partir d’una quantitat de dades a priori impossibles d’imaginar sense conèixer la plataforma.\nEncara, però, queden empresaris que no acaben d’estar convençuts de les bondats del sector digital. Per a ells un avís en forma de frase que hem sentit repetida diverses vegades al llarg dels dos dies que ha durat l’esdeveniment: aquest és el darrer any que s’invertirà més en publicitat a televisió que a Internet.\nUn dels ponents en plena xerrada\nTrobades i converses entre expositors i passavolants\nL’ambient dins la fira\nAssistents esperant per entrar el primer dia\nUna de les xerrades


Esports - L'Handbol Sant Cugat incorpora Quim Sabrià per a la segona volta\nL'Handbol Sant Cugat incorpora Quim Sabrià per a la segona volta\nQuim Sabrià en una imatge d'arxiu / Foto: Handbol Sant Cugat\nel 13/gen/15 Albert Prat Handbol PDF\nQuim Sabrià és nou jugador de l'Handbol Sant Cugat. Format al planter del club, Sabrià va abandonar la disciplina vermell-i-negra a finals de la temporada 2012-2013 per marxar als Estats Units per raons personals i professionals. El club està tramitant la fitxa per poder-lo alinear davant el Sarrià de Ter aquest diumenge.\nL'Handbol Sant Cugat reforça la seva primera línia amb un jugador que coneix perfectament el club i que ocuparà les posicions de central i de lateral. Sabrià, de 26 anys, va viure la temporada de l'ascens de Primera Catalana a Lliga Catalana el curs 2011/2012 i va abandonar la disciplina vermell-i-negra a finals de la temporada 2013.\nSabrià s'ha mantingut en contacte amb els seus antics companys i no ha dubtat a contactar amb el club quan va tornar.\nMentre he estat fora he seguit entrenant-me, tot i que no en handbol i quan vaig tornar no vaig dubtar a tornar a parlar amb ells per entrenar.\nAixí l'equip sumarà efectius a la plantilla, que a finals de l'any passat va haver de comptar amb jugadors del segon equip per completar les convocatòries. L'entrenador de l'Handbol Sant Cugat, Joan Sancho, admet que el jugador 'no és ben bé un fitxatge, ja que ja formava part del club' i assenyala que és una oportunitat per incorporar un jugador que ja coneix la casa.\nPot jugar de central i de lateral i és bon defensa. Sumar més jugadors, tenint en compte que en l'últim partit vam haver de convocar dos jugadors del segon equip per baixes, ens va molt bé.\nLa nova incorporació vermell-i-negra ja coneix la majoria dels seus companys, amb qui va coincidir en la seva etapa anterior. Des del club esperen que això li permeti adaptar-se ràpidament i començar a aportar a l'equip des del primer moment.\nEls FGC tallen per obres la línia entre Valldoreix i les estacions d'Hospital General i Volpelleres aquest cap de setmana


El FIC-CAT selecciona 49 obres finalistes en la 8a edició | Diari de Tarragona\nEl FIC-CAT selecciona 49 obres finalistes en la 8a edició\nEl Festival Internacional de Cinema repartirà 9.ooo euros entre tots els premis i mencions especials\n27/04/2015 08:50 | Actualizado a 22/05/2017 23:27\nFotograma de \_'L\_'altra frontera\_', llargmetratge de l\_'autor André Cruz Shiraiwa. Foto: Cedida\nEl Festival Internacional de Cinema en Català Costa Daurada ha donat a conèixer aquest cap de setmana les quaranta-nou obres que han estat seleccionades per ser projectades del 2 al 7 de juny a Roda de Berà, al Casal Municipal Les Monges i la sala del teatre del Casino Municipal. Les obres es classifiquen en diferents gèneres: curtmetratges, llargmetratges, documentals, videoclips i finalment obres fetes per centres educatius. El gènere amb més obres és, sens dubte, el curtmetratge, amb una quinzena de participants, seguit de les obres dels centres educatius, amb deu peces. A més, onze de les obres seleccionades optaran al premi a la millor producció de les comarques tarragonines.\nD’entre les obres seleccionades destaquen els llargmetratges El camí més llarg per tornar a casa de Sergi Pérez, Stella Cadente de Lluís Miñarro L’altra frontera d’André Cruz Shiraiwa, Cuinant de Marc Fàbregas, La fossa de Pere Vilà o Rastres de sàndal de Maria Ripoll; el documental Projecte Rwanda de Sergi Cervera; els curtmetratges Pithaya d’Albert Espinosa, Una nit de Marta Bayarri, Tornem-hi de Ferran Carvajal i Interior. Famíliad’Esteve Soler, Gerard Quinto i David Torras. Tampoc no s’han d’obviar les diferents propostes audiovisuals que han fet arribar els centres educatius o els videoclips de tots els tipus de gèneres musicals.\n9.000 euros en premis\nEl festival repartirà un total de nou mil euros en premis, a més d’un lot de material audiovisual per al centre educatiu guanyador en la seva categoria. Totes les produccions seleccionades opten a tres premis: premi del jurat, premi del públic i premi a la millor interpretació. D’altra banda, també opten a possibles mencions especials. Entre les produccions també s’escollirà un guanyador en la modalitat de millor obra de les comarques tarragonines.\nEl FIC-CAT s’autodefineix com el festival que aposta per les produccions realitzades en llengua catalana i que va dirigit especialment a realitzadors i a les realitzadores, ja siguin aficionats o bé professionals, que tinguin propostes creatives, arriscades i innovadores al món audiovisual.


Argelaguer i el barri de Can Blanc de Santa Pau ja disposen del nou sistema de contenidors tancats que es vol aplicar a la Garrotxa - Garrotxa Digital\nArgelaguer - Publicat a les 11.35\nEl model de contenidors tancats accessibles amb targeta ha comportat beneficis a l’hora de separar els residus al poble d’Argelaguer. Actualment, el municipi de la Vall del Llierca és el que més recicla de la Garrotxa, i juntament amb el barri de Can Blanc de Santa Pau mantenen la prova pilot iniciada el 2017 pel Consell Comarcal: això comporta que els veïns hagin d’anar a llençar les seves deixalles amb la targeta identificativa corresponent, i enganxant un codi QR a les seves bosses per saber si es recicla bé.\nArtur Ginesta, alcalde d’Argelaguer: “Aquest sistema per a nosaltres ja és definitiu, ens ajudarà a mirar si els veïns reciclen bé o no. El que costa és conscienciar a la gent.”\nUn cop implementat el sistema, el següent pas serà aplicar el pagament per generació: aquella gent que no vulgui reciclar haurà de pagar més pel servei de recollida de deixalles.\nArtur Ginesta, alcalde d’Argelaguer: “La gent que no vulgui reciclar està en el seu dret, però se’ls aplicarà un augment en el rebut.”\nLa diferència entre la prova d’Argelaguer i la de Santa Pau es troba amb el nombre de contenidors tancats de les zones. A la Vall del Llierca, es necessita targeta per reciclar envasos lleugers, matèria orgànica i fracció resta, mentre que a Can Blanc s’hi afegeixen contenidors tancats de paper i cartró.


El futur president del CAC vol que els ciutadans "intervinguin en el debat" sobre els mitjans\nRoger Loppacher ha comparegut al Parlament, que valorarà la seva idoneïtat per al càrrec. També hi han anat Daniel Sirera, futur conseller de l'organisme, i Salvador Alsius, proposat per ICV i ERC però que en quedrà fora\nACN Barcelona Actualitzada el 02/07/2012 15:20\n260x366 Sirera, Loppacher i Alsius al Parlament / ACN Sirera, Loppacher i Alsius al Parlament / ACN\nEl futur president del Consell de l'Audiovisual de Catalunya, Roger Loppacher, creu que el Consell Audiovisual de Catalunya (CAC) "no només ha de tenir una funció defensiva, sinó que el públic ha de poder intervenir en el debat" sobre el sistema de mitjans audiovisuals. Ho ha dit durant la compareixença d'aquest dilluns al matí al Parlament, que ha servit perquè la cambra avalués la seva idoneïtat per presidir l'organisme. També han comparegut l'expresident del PPC, Daniel Sirera, i el periodista Salvador Alsius, que aspiren a convertir-se en consellers del CAC proposats, respectivament, per CiU i PP, i per ERC i ICV.\nRoger Loppacher serà el nou president del CAC i l'expresident del PPC, Daniel Sirera, serà membre del consell, segons ho van pactar CiU i PPC el passat divendres. És per això que ells dos i Salvador Alsius –que previsiblement quedarà fora de la institució, ja que només s'han d'escollir dos membres nous– han comparegut aquest dilluns al Parlament perquè la cambra en valorés la idoneïtat. Els noms es votaran en el pròxim ple del Parlament del 4 de juliol i responen a la renovació que estableix la llei del CAC aprovada pel Parlament el febrer passat. Segons aquesta reforma, els membres passen de deu a sis i poden ser escollits pel Parlament amb una majoria simple en segona votació si en una primera no s'obté el suport de dos terços.\nEl futur president del CAC, Roger Loppacher, s'ha referit a la importància creixent dels mitjans per a la societat i la democràcia "per tal de garantir la llibertat d'informació, la diversitat d'opinió i el pluralisme dels mitjans de comunicació". A més, però, Loppacher ha afegit la importància de la vessant educativa i cultural dels mitjans per les quals ha de vetllar el CAC. El futur president ha exposat que la seva idea del CAC passa perquè l'organisma se centri a vetllar pels dret dels menors en la programació i a facilitar l'accés dels discapacitats als mitjans audiovisuals. Loppacher ha dit també que s'ha de fer "especial èmfasi" a la doble restricció qualitativa i quantitativa de la publicitat i al control de les concessions ja fetes.\nPel que fa al pluralisme polític, Loppacher creu que actualment el CAC "fa una gran feina" a través dels informes que fins ara "han tingut bona acceptació, malgrat que tot és millorable". Finalment, quant al foment i normalització de la llengua els serveis audiovisuals han tingut una "importància transcendent" i, per tant, "si es reconeix aquest efecte de foment i normalització el més lògic és que ho fem adequant-nos a la normativa".\nA part de les competències reguladores, Loppacher també s'ha mostrat partidari d'aconseguir un tracte no discriminatori entre els serveis no usen l'espectre radioelèctric i els que sí que l'usen, i entre els operadors catalans i els estatals que operen a Catalunya. A més, el futur president del CAC ha apostat per la creació d'un mercat comú de producció europea per tal d'afavorir una cultura audiovisual europea comuna, d'un fòrum permanent de debat sobre l'audiovisual i d'un clúster entre tots els agents que intervenen en el sector audiovisual. "El CAC ha de ser un instrument al servei de la ciutadania i del públic en general per garantir els seus drets i interessos, però no només hauria de tenir una funció defensiva, sinó que el públic hauria de poder intervenir en el debat pel model i el sistema audiovisual català", ha conclòs Loppacher.\nPel que fa al pressupost amb que haurà de treballar el futur president, un 40% menys, Loppacher ha dit que "és una preocupació" i que haurà d'"optimitzar els recursos". "El CAC ha de ser ambiciós i ha de buscar recursos allà on realment siguin", ha afegit. "Entenc que tots, tots els candidats estan compromesos amb el sector audiovisual i jo, que hi tinc molts amics, vull que sentin que hi estic especialment compromès", ha argumentat.\nMés breu ha estat l'expresident del PPC, Daniel Sirera, que ha fet un repàs al seu currículum professional –quinze anys de diputat al Parlament, deu anys com a advocat i tres com a soci director d'una empresa de comunicació catalana–. "Entenc que alguns grups hagin plantejat aspectes en relació a la trajectòria professional i política, però crec que l'actual composició del CAC és el millor exemple que haver estat diputat no t'inhabilita, sinó tot el contrari, per poder fer una feina ben feta", ha remarcat.\nCandidat amb poques possibilitats\nTambé ha comparegut el periodista i investigador en comunicació Salvador Alsius a proposta dels grups d'ERC i ICV, tot i que no té opcions de ser escollit després del pacte entre CiU i PPC per escollit Loppacher i Sirera. Alsius ha donat les gràcies als grups que l'han presentat tot i que ha afegit que no es considera el seu candidat. "M'agradaria ser també el seu candidat, senyors i senyores de CiU, però entenc que la política està plena de concessions i pactes, fa anys que ens afaitem i he fet informació política durant molts anys", ha afirmat. Alsius ha apel·lat també als socialistes perquè fins ara no s'havien decidit i als populars, a qui ha dit que "hi ha gent al seu partit que s'ho creu, això dels mitjans públics, com la seva presidenta Alicia Sánchez-Camacho", que el periodista va tenir d'alumna.\n"Sempre he fet bandera de la meva independència política, d'una altra independència també en faig bandera però no és el cas. Sempre he intentat demostrar-ho en la meva vida laboral i institucional, costa en aquest país que el creguin, sempre hi ha la tendència a encasellar, no he estat mai de ningú i tampoc ara. Em considero el candidat de molta gent que ha cregut en el sistema de mitjans del país i d'una manera determinada de gestionar-lo, allò que ens acostaria a la BBC", ha afegit.\nAlsius ha recordat que el sistema de mitjans públics de Catalunya "ha estat modèlic en molts sentits" i que el sistema de control "ho hagués pogut ser", però "fa massa temps que ens movem en un estira i arronsa de reformes i contrareformes" que ha creat un "desànim en sectors professionals que s'ha convertit en una mena de fatalisme". "Malgrat aquest fatalisme jo sóc aquí, malgrat que poden dir-me ingenu perquè sembla ser que hi ha coses molt discutides ja", ha etzibat.\nEl candidat ha afegit que el repte del CAC per als pròxims temps és la regularització de la tecnologia Hbb, "un canvi absolut i brutal de les pautes de consum que generarà un bosc molt difícil de ser regulat ja que els esquemes reguladors vàlids fins ara estan a punt de decaure".\n"Falta posar el món de la comunicació en el catàleg de les qüestions d'estat", ha afirmat Alsius, que s'ha referit a la manca de currículums especialitzats en comunicació al consell del CAC: "Un CAC amb 6 exparlamentaris és un CAC malaguanyat. En nom de sectors professionals que pensen en una determinada direcció, m'atreveixo a ser la veu de la consciència d'aquesta nova etapa del CAC", ha conclòs.\nDesacord entre els grups parlamentaris\nEl diputat socialista Joan Ferran ha afegit que la modificació de la llei del CAC representa una "regressió" ja que suposa major control del poder polític sobre els mitjans". "Tant a Sirera com a Loppacher els diria que s'ha de mutar a un estadi de coneixement diferent al de l'activitat política", ha afegit.\nPer la seva part, el diputat Santi Rodríguez, del PPC, ha defensat que no cal una formació específica en comunicació per ser membre del CAC i, pel que fa a la pluralitat, ha retret als partits del tripartit la crítica a la modificació de la llei: "El fet que tots aquells espais que tenien controlats i que en un moment perden el control suposa regressió, resulta difícil d'acceptar per alguns partits que hi hagin configuracions de majories diferents que les que els va permetre a ells tenir el control de determinats organismes, em permetran que opini que això és perversió".\nLa diputada d'ICV, Dolors Camats, ha remarcat que "per primera vegada els presentats són més que les vacants, fet que suposa un bon exercici" i ha afegit que la seva formació creu que la situació és "preocupant": "Avui tenim un sistema en el que la majoria de govern, que avui és CiU i PPC, pot controlar, nomenar i decidir que es fa amb el sistema que s'havia bastit entre tots". A més, Camats ha demanat a Sirera si respectarà la pluralitat que demanava en el moment del tancament de la COPE.\nPer la seva part, el diputat d'ERC Carmel Mòdol s'ha referit també a la modificació de la llei del CAC i ha agraït a Alsius que "sigui compromès amb els mitjans del seu país". A més, ha qüestionat la idoneïtat de Daniel Sirera, "patró de la FAES", i de Loppacher, a qui ha demanat com gestionarà la institució amb un 40% menys de pressupost, per la concentració d'exdiputats en el consell del CAC.\nFinalment, la diputada de CiU Marta Alòs, ha assegurat que "la independència s'ha de valorar en la justa mesura, en un estat democràtic, que algú porti un carnet em sembla fins i tot positiu, un dret, denota un cert compromís"


La commemoració del Dia Mundial de l'Aigua arriba a l'Espai d'Art Urbà 'El Pont'\nArticle Commemoracio del Dia Mundial Laigua Lespai Dart Urba El Pont\n22/03/2021 - 13:50\nUna mostra de fotografies de l'Arxiu Municipal repassa moments i llocs de la relació de Benidorm amb l'aigua\nLa commemoració del Dia Mundial de l'Aigua, que se celebra este 22 de març, ha arribat també a l'Espai d'Art Urbà 'El Pont' amb una mostra en la qual es repassen alguns dels passatges més icònics de la relació de Benidorm amb este recurs vital, fonamentalment durant les primeres set dècades del segle passat. L'alcalde, Toni Pérez, al costat dels regidors de Cicle de l'Aigua i Patrimoni Històric, José Ramón González de Zárate i Ana Pellicer, ha visitat hui esta mostra, que estarà exposada durant els pròxims mesos.\nDesprés de la visita, De Zárate ha explicat que "fins a arribar a ser un referent internacional en gestió eficient de l'aigua, Benidorm va haver de superar greus dificultats i invertir molts recursos econòmics per a garantir el proveïment i la disponibilitat de cabals".\nL'edil ha assenyalat que "justament la falta d'aigua durant bona part del segle passat va conscienciar a la ciutat sobre la importància cabdal d'este recurs i li va portar a planificar un sistema de gestió que fora altament eficaç i eficient i en el qual cada gota s'aprofitara al màxim". "Ara comptem amb una xarxa hidràulica que ronda el 94% de rendiment –ha recordat–, i això és també conseqüència directa de les inversions que s'han realitzat durant les últimes sis dècades, des que es van concretar les obres de proveïment i l'aigua potable va arribar a Benidorm".\nL'arribada de l'aigua potable és un dels episodis que es rememora en l'exposició, "composta per deu imatges, distribuïdes en sis opis *retroil·luminats i que procedixen dels fons fotogràfics i bibliogràfics del nostre Arxiu Municipal", tal com ha assenyalat la regidora de Patrimoni Històric, Ana Pellicer.\nEntre les fotografies recuperades per a esta exposició i que poden veure's en l'Espai d'Art hi ha diverses de fonts públiques municipals, testimoniatges gràfics de les obres de proveïment o instantànies de les primeres infraestructures hidràuliques de la ciutat.\nPellicer ha detallat que "a més de fotografies, per a esta mostra s'han seleccionat publicacions dels anys 1959 i 1960 aparegudes en el Butlletí Municipal de l'Ajuntament". Estos exemplars "poden consultar-se en la web municipal –www.benidorm.org– gràcies a la constant tasca de digitalització dels fons de l'Arxiu Municipal amb la qual estem acostant la història de Benidorm al públic general".


Antonio Tobaruela destaca a Sonnailles - VaDeBraus\nAntonio Tobaruela destaca a Sonnailles\n23/04/2011 23/04/2011 Redacción\nEl jove català Antonio Tobaruela, alumne de la ETC, es va classificar per a la final del trofeu Juan Bautista, que es va celebrar a la plaça de Sonnailles (França). Antonio va compartir final amb els francesos Mojales Balti i Ferrani Lilian,i van lidiar erals de B. Taurel, F. André y L. M. Jalabert. El trofeu era per a novellers sense cavalls i va servir com a preludi de la feria d’Arles.\nL’Antonio, va estar valent i va deixar molt bones sensacions tot demostrant la seva continua progressió ascendent, però al fallar amb l’espassa el triomf se’l va negar. Encara que sí que va rebre el reconeixement del públic a la seva actuació, que el va premiar amb una gran ovació. Els francesos van guanyar una orella cadascun, i Ferrani Lilian finalment va ser el triomfador del certamen.\n← Els bous pel diumenge\nAbel impresiona a Arles →


Tindrà lloc el dissabte 9 d'octubre, a les 19.30 hores, a la plaça de la Paeria\nconcentració Lleida encariment preu de la llum\nPujada preu de la llum\nLa pujada del preu de llum a l'Estat espanyol ha assolit darrerament nivells històrics.\nEn una comparativa de preus, les cases i empreses han hagut d'assumir un augment de la tarifa de fins al 195% (si tenim en compte el preu del watt de l'agost de 2020 i 2021)\nUn encariment del servei que se suma al malestar general de la població que batalla dia rere dia per tirar endavant les seves famílies i negocis en la complicada situació econòmica que es viu a causa de la COVID-19.\nAlguns lleidatans i lleidatanes descontents per aquesta situació, han convocat per dissabte 9 d'octubre una concentració per protestar sobre aquesta pujada històrica.\nAquesta convocatòria, que arrencarà a les 19.00 hores, prendrà com escenari la plaça de la Paeria de Lleida\nCritiquen que "mentre les grans companyies elèctriques estan obtenint beneficis multimilionaris, nosaltres hem de mirar quan ficar les rentadores per evitar que la factura augmenti de forma desorbitada".\nLes persones organitzadores diuen que "ja n'hi ha prou" d'aguantar "aquesta humiliació. Primer és la llum, després els carburants, els aliments, els preus del lloguer, les hipoteques, etc." i que "estar callats i resignats l'únic que afavoreix és que ens donin un pal rere l'altre."


Escola d'Idiomes | ESADE\nInici › Coneix Esade › Serveis › Escola d'Idiomes\n“Les finestres que obre una llengua donen a un paisatge únic. Aprendre noves llengües és entrar en tants altres mons nous.”\nDes dels seus orígens, ESADE entén que un bon professional hauria de tenir un alt nivell de competència en diversos idiomes. Per donar resposta a aquesta necessitat, ESADE va crear l’any 1965 l’Escola d’Idiomes, coneguda avui com l’ESADE Language Center, que en poc temps es va consolidar com a líder en l’ensenyament d’idiomes amb una gran reputació, no tan sols a Barcelona, sinó arreu d’Europa.\n“Ajudem els alumnes a desenvolupar tot el seu potencial per comunicar-se en diferents idiomes, traspassant fronteres i cultures.”\nQuina importància tenen els idiomes?\nFa cinquanta anys, ser capaç de comunicar-se en una altra llengua era un valor afegit al mercat laboral. Avui, és una obligació, un requisit fonamental per assolir l’èxit en un entorn cada vegada més competitiu i internacional. Les empreses i les organitzacions no tan sols demanen tenir un cert nivell en un idioma, com llavors, sinó també una excel·lent competència comunicativa i cultural en diversos idiomes.\nEls reclutadors d’ESADE subratllen que dominar almenys dos idiomes (a banda del propi) és la competència més important per desenvolupar la professió en els entorns internacionals del segle xxi, tant en l’àmbit empresarial com en el jurídic: el 95 % ho consideren imprescindible.\nLa formació en idiomes: Què volem oferir als nostres alumnes?\nUna bona formació en idiomes no es limita a la mera transmissió de coneixements. La nostra missió com a formadors se centra en el desenvolupament holístic de l’estudiant, com a comunicador eficaç, com a parlant intercultural, com a professional i, sobretot, com a persona compromesa i responsable. L’objectiu de l’ESADE Language Center és oferir als estudiants totes les opcions possibles perquè acompleixin un paper actiu en un procés d’aprenentatge motivador, rellevant i eficaç, amb un inestimable assessorament personalitzat.\nSom un equip de 33 professors de diverses nacionalitats, units per la passió per l’ensenyament del nostre idioma. Per això, ens hem convertit en experts en pedagogia i en l’ensenyament d’idiomes. Ens encanta innovar, provar noves metodologies i dinàmiques, per tal que els nostres alumnes puguin avançar en l’aprenentatge de l’idioma i desenvolupar les habilitats per comunicar-se amb eficàcia.\nLa nostra prioritat és que cada alumne aprengui, desenvolupi les seves competències i assoleixi els seus objectius.\nOferim la nostra experiència i una metodologia pròpia a tots els alumnes dels programes universitaris d’ESADE, des dels graus fins al Full-Time MBA. Els ajudem a fer un salt endavant en molt poc temps, ja que creem continguts rellevants adaptats a cada perfil d’alumne, segons el seu programa.\nEn el marc de la nova experiència educativa Student First d’ESADE, hem desenvolupat una metodologia activa i innovadora per tal de potenciar al màxim el protagonisme de l’alumne i l’aprenentatge pugui tenir lloc tant a dins de l’aula com a fora. Aquesta metodologia afavoreix un aprenentatge personalitzat, adaptat a les necessitats individuals, i utilitza el temps d’una manera més profitosa.\nEl nou model pedagògic de l’ELC basa la seva experiència educativa en tres eixos:\nAprendre d’una manera individual: ATAWAD\n(anytime, anywhere, with any device)\nL’alumne progressa al seu ritme, entrena en la mesura que ho necessita, descobreix nova informació i comença a posar-la en pràctica abans de la classe. Després de classe, pot ampliar-ne la reflexió i el pensament crític. D’aquesta manera, té més llibertat, autonomia i flexibilitat d’estudiar quan i on vulgui, i així guanya autoconeixement i confiança en el seu progrés.\nAprendre d’una manera presencial enriquida\nEls alumnes aprenen junts a classe, amb el guiatge del professor. L’alumne és el protagonista del seu aprenentatge i el professor és guia del grup i l’acompanyant-expert de cadascun dels seus alumnes.\nAprendre d’una manera contextualitzada\n(on-site i off-site)\nEls estudiants són exposats a experiències d’aprenentatge significatives i motivadores: projectes ancorats en la vida real fora de l’aula (learning in community), tallers temàtics, entrenaments intensius en minigrups centrats en destreses específiques, d’acord amb les necessitats individuals, i tot això amb un assessorament expert personalitzat.\nAquest nou model pedagògic s’està introduint gradualment als cursos d’idiomes en els programes universitaris d’ESADE.\nDirectora de l’ELC\nCoordinadora pedagògica / digital\nCoordinador dels programes d’anglès de la Law School\nCoordinadora dels programes d’anglès de la Business School\nCoordinadora dels programes d’espanyol de BBA, CEMS i altres\nCoordinador dels programes d’espanyol d’MSc, MBA, GEL i altres\nCoordinadora dels programes d’alemany\nCoordinador dels programes de francès\nResponsable de l’ELC Office\nDespatx 300, edifici 1,\nDespatx 314, Torre Nord,\nL’ESADE Language Center és un centre acreditat de l’Instituto Cervantes\nL’única acreditació per a centres d’ensenyament d’espanyol com a llengua estrangera d’àmbit internacional que facilita:\n- Reconeixement internacional\n- Promoció i difusió internacional de l’oferta de cursos\n- Reflexió sobre l’activitat del centre\n- Compromís amb la qualitat i la millora contínua\nL’acreditació garanteix, entre d’altres, els aspectes següents:\n- Un equip de professors qualificat\n- Un pla d’ensenyament que assegura el progrés adequat en l’aprenentatge de l’espanyol\n- Una metodologia adaptada a les necessitats de l’estudiant\n- L’avaluació contínua de programes i cursos\n- Un procés efectiu de seguiment i avaluació de l’estudiant\n- La possibilitat que els estudiants hi obtinguin una certificació oficial de reconeixement internacional amb els exàmens del DELE (Diploma de Español como Lengua Extranjera): ESADE n’és centre examinador\n- Procediments àgils per atendre les necessitats i les valoracions dels estudiants


Bunyols de vent | El Tossal de les Garrigues\nAvui us portem una recepta tradicional, que junt amb dels bunyols de quaresma, són una de les receptes dolces estrella d'aquestes dates. Els bunyols de vent són uns dolços tendres i lleugers elaborats sobre la base de pasta choux.\nAquesta massa té un sabor molt neutre, per la qual cosa és molt polivalent, pot emplenar-se tant amb ingredients dolços com salats. Si es vol obtenir una massa dolça, s'acostuma a afegir sucre a la massa, al costat d'espècies de sabor intens com per exemple la vainilla o lacanyella, aromatitzar amb ratlladura de cítrics com la llimona o la taronja, o banyar amb licors com l'Anís o el Cointreau.\nEn aquest cas hem aromatitzat la massa amb safrà, ratlladura de pela de llimona i per a acabar hem arrebossat els bunyols amb Cointreau i sucre. Hem utilitzat aquests ingredients per a aportar-li unes notes cítriques als bunyols, perquè no siguin únicament dolços.\nConsiderem que el safrà i les notes cítriques de la llimona, enriqueixen la massa i li aporten frescor, fent-la mes agradable de menjar, sobretot tenint en compte que es tracta d'una massa fregida.\n-10 gr. de sucre\n-160 gr. de llet\n-90 gr. d'aigua\n-115 gr. de mantega\n-la pela d'una llimona\n-145 gr. de farina\n-10 brins de safrà El Tossal dels Garrigues\n-6 gr. Grand Marnier o Cointreau o el licor que més t'agradi\n-Sucre per a arrebossar els bunyols\n-Cassola de 3 litres de capacitat.\nComencem per ratllar la pela d'una llimona, tamisar la farina i reserva-la, trossejar la mantega i reserva-la. En un morter molem els brins de safrà i reservem el safrà en pols.\nPosem l'aigua i la llet en una cassola, afegim la sal, el sucre, la ratlladura de pela de llimona i el safrà en pols. Escalfem la barreja a foc mitjà.\nA mesura que es va escalfant afegim la mantega trossejada i barregem.\nQuan comenci a bullir, retirem el cassó del foc i afegim la farina i barregem fins a formar una massa homogènia. Tornem a posar el cassó al foc i continuem removent fins que la massa redueixi de grandària i comenci a enganxar-se al fons del cassó. Llavors passem la massa a un bol i la deixem reposar durant 5 minuts.\nTranscorregut el temps li afegim els ous d'un en un, barrejant enèrgicament fins que s'incorporin per complet a la massa abans d'afegir el següent ou.\nEscalfem l'oli per a fregir fins als 140 °C aproximadament, és important que no sobrepassi els 150 °C ja que llavors la part externa dels bunyols es cremarà i l'interior quedarà cru.\nEmplenem una maniga pastissera amb la massa i tirem petits trossets de massa a l'oli mitjançant la màniga i un ganivet o espàtula.\nEls bunyols estaran fets quan surin, estiguin daurats i lleugers. Podem obrir algun per a comprovar que l'interior estigui ben cuit. Si són petits i estan molt torrats, probablement l'interior no està cuit. Si aquest és el cas, redueix la temperatura de l'oli per a fer els següents.\nUna vegada cuits els dipositarem en una safata amb paper absorbent i els tirarem un doll de Grand Marnier o Cointreau o un altre licor. Tot seguit els passarem a una safata o plat amb sucre per a arrebossar-los amb sucre.\nI ja estan llestos per a menjar, pots decorar-los amb una mica de ratlladura de llimona.